ΣΥΝΕΛΕΥΣΗ ΙΣΗΣ ΕΚΠΡΟΣΩΠΗΣΗΣ ΤΗΣ ΣΥΜΒΑΣΗΣ ΠΟΥ ΣΥΝΑΦΘΗΚΕ ΜΕΤΑΞΥ ΤΩΝ ΚΡΑΤΩΝ ΤΗΣ ΑΦΡΙΚΗΣ, ΤΗΣ ΚΑΡΑΪΒΙΚΗΣ ΚΑΙ ΤΟΥ ΕΙΡΗΝΙΚΟΥ ΚΑΙ ΤΗΣ ΕΥΡΩΠΑΪΚΗΣ ΕΝΩΣΗΣ (ΑΚΕ-ΕΕ)

ΨΗΦΙΣΜΑ () για την κατάσταση στη Λιβερία

Η Συνέλευση Ίσης Εκπροσώπησης ΑΚΕ-ΕΕ,

- συνελθούσα στο Λουξεμβούργο από τις 23 έως τις 26 Σεπτεμβρίου 1996,

Α. υπενθυμίζοντας τα προηγούμενα ψηφίσματά της για τον εμφύλιο πόλεμο στη Λιβερία, ο οποίος κατέστρεψε, από το 1989, τον κοινωνικό και οικονομικό ιστό της χώρας,

Β. ανησυχώντας έντονα για τη συνεχιζόμενη αστάθεια στη Λιβερία, η οποία οφείλεται κυρίως στον ανταγωνισμό μεταξύ πολεμάρχων, και τούτο παρά τη συμφωνία της Abuja που συνήφθη και υπεγράφη τον Αύγουστο 1996 από όλα τα αντιμαχόμενα μέρη,

Γ. λαμβάνοντας υπόψη ότι η μάχη για την εξουσία μεταξύ των ηγετών των ανταρτικών κινημάτων προκάλεσε την καταστροφή του προσωρινού προγράμματος ειρήνευσης και συνεχίζει να προκαλεί τεράστια ανθρώπινα δεινά και τη φυγή προσφύγων που δε βρίσκουν σχεδόν καμμία δυνατότητα υποδοχής στις γειτονικές χώρες, οι οποίες έχουν εξαντληθεί από τη ροή προσφύγων,

Δ. παραπέμποντας στα πολυάριθμα ειρηνευτικά σχέδια που εκπονήθηκαν για τη Λιβερία από την Οικονομική Κοινότητα των Κρατών της Δυτικής Αφρικής (ECOWAS),

Ε. έχοντας προβεί σε εξέταση της κατάστασης όσον αφορά την υλοποίηση της συμφωνίας της Abuja της 17ης Αυγούστου 1995, βάσει της οποίας προβλέπεται η ειρήνευση της χώρας και η διοργάνωση ελεύθερων και δημοκρατικών εκλογών πριν από τις 30 Μαΐου 1997,

ΣΤ. ανησυχώντας για την κρίση της 6ης Απριλίου 1996, η οποία συνέβαλε στον πολλαπλασιασμό των καταστροφών στη χώρα αυτή και υπονόμευσε περαιτέρω την εύθραυστη ειρηνευτική διαδικασία,

Ζ. έχοντας υπόψη τον ορισμό του Ruth Perry επικεφαλής του Λιβεριανού Συμβουλίου του Κράτους,

Η. εκφράζοντας την έντονη ανησυχία της για την καθυστέρηση με την οποία οι αντιμαχόμενες παρατάξεις αφοπλίζουν τους μαχητές τους,

Θ. πεπεισμένη ότι η θέσπιση στη Λιβερία πραγματικής ειρήνης και ασφάλειας προϋποθέτει αναγκαστικά τον ολικό αφοπλισμό,

1. εκφράζει την ικανοποίησή της για τις πρωτοβουλίες που έλαβε η ΕCΟWΑS προς αποκατάσταση της ειρήνης στη Λιβερία και συγκατατίθεται στη δημιουργία από την ECOMOG (Δυτικοαφρικανική Δύναμη Παρέμβασης) θύλακα ασφάλειας στη Μονρόβια και στα περίχωρά της, μετά την κρίση της 6ης Απριλίου 1996 7

2. λαμβάνει με ικανοποίηση υπόψη το χρονοδιάγραμμα που εκπονήθηκε από την ΕCΟWΑS προς προώθηση της αποκατάστασης της ειρήνης και της δημοκρατίας στη Λιβερία 7

3. καλεί όλους τους ηγέτες παρατάξεων να σεβαστούν πλήρως κάθε ένα από τα στάδια που οδηγούν στην εκλογή νέου προέδρου το Μάιο 1997 7

4. καλεί την Ευρωπαϊκή Ένωση να σεβαστεί τις υποχρεώσεις που έχει αναλάβει, παρέχοντας τα λογιστικά μέσα που ζητούν κατεπειγόντως οι ειρηνευτικές δυνάμεις (ECOMOG), ούτως ώστε να μπορέσουν να επιτελέσουν την αποστολή τους για την αποκατάσταση της ειρήνης που τους ανατέθηκε βάσει των όρων της Συμφωνίας της Αbuja 7

5. καλεί όλα τα αντιμαχόμενα μέρη - πολέμαρχους, ανταρτικά κινήματα και πολιτικά κόμματα - να παύσουν τις εχθροπραξίες, να καταθέσουν τα όπλα και να σεβαστούν την προσωρινή συμφωνία που ευελπιστεί να επαναφέρει την ειρήνη, τη σταθερότητα και τη δημοκρατία στη Λιβερία και να επιτρέψει την επιστροφή των προσφύγων στα σπίτια τους 7

6. επικροτεί τις ειρηνευτικές προσπάθειες που καταβάλλουν οι χώρες της περιοχής της Δυτικής Αφρικής και τις καλεί να συνεχίσουν να ασκούν πίεση επί των πολεμάρχων στη Λιβερία, προκειμένου να σεβαστούν τους όρους της ειρηνευτικής συμφωνίας που πρέπει να καταλήξει στην υλοποίηση δημοκρατικής διαδικασίας 7

7. καλεί επιμόνως όλες τις αντιμαχόμενες παρατάξεις να σεβαστούν τα δικαιώματα του ανθρώπου και τους διεθνείς κανόνες του ανθρωπιστικού δικαίου, συνεργαζόμενες με τα Ηνωμένα Έθνη, την ECOWAS και τους ΜΚΟ προκειμένου να διευκολύνουν τη διανομή της επισιτιστικής βοήθειας στους αστικούς πληθυσμούς που πλήττονται από το λιμό στη χώρα αυτή 7

8. καλεί το Συμβούλιο της Ένωσης να λάβει όλα τα μέτρα που δύνανται να υποστηρίξουν το ειρηνευτικό σχέδιο και να διευκολύνουν την εθνική συμφιλίωση στη Λιβερία 7

9. παροτρύνει τη διεθνή κοινότητα, και ιδίως την Ευρωπαϊκή Ένωση, να κινητοποιήσουν μέσα που να είναι στο ύψος των ανθρωπιστικών αναγκών του πληθυσμού της Λιβερίας, τόσο στο εσωτερικό της χώρας όσο και στα γειτονικά κράτη που υποδέχθηκαν μεγάλο αριθμό προσφύγων 7

10. καλεί την Ευρωπαϊκή Ένωση να υλοποιήσει ένα τεράστιο πρόγραμμα τεχνικής και χρηματοπιστωτικής βοήθειας με στόχο την προώθηση και συνοδεία του αφοπλισμού και της αποστράτευσης των μαχητών, που αποτελούν απαραίτητες προϋποθέσεις για μια βιώσιμη ειρήνη και ασφάλεια 7

11. αναθέτει στους συμπροέδρους της να διαβιβάσουν το παρόν ψήφισμα στο Συμβούλιο ΑΚΕ-ΕΕ, στην Επιτροπή, στους γενικούς γραμματείς του ΟΑΕ και του ΟΗΕ, καθώς και στις αρχές της Λιβερίας.